Jyllandsposten, 1841-03-05
Det kongelige Landhuusholdningsselskab. har i Selskabets trykte Aarsberetning for Aaret 1839-40, med Hensyn til de Foranstaltninger, som ere gjorte tilLandbostandens bedre Dannelse, blandt Andet bemærket: Den af Proprietair Krarup, med Selskabets Understøttelse oprettede landoeconomiske Læreanstalt paa Frysendahl forflyttedes fra 1ste Mai d. A. til den af ham kjøbte Eiendom Haraldslund ved Aarhuus, hvortil hører et Areal af omtrent 500 Tdr. Land, som drives uden Hoveri. Paa Anbefaling af den Comitee, der fører Tilsyn med Jnstitutet, har Selskabet forlænget paa andre 3 Aar det Tilskud af 700 Rbd. aarligen, som i de foregaaende 3 Aar var bevilget Hr. Krarup til denne Læreanstalts desbedre Fremme. Af de 4 Elevpladser, som Selskabet har forbeholdt sig at besætte, bleve de tre ledige den 1ste Mai sidstleden ved trende Elevers Dimission efter Udløbet af deres tregarige Lærecursus. J disse Pladser antoges Eckard Bech, Hans Juhl og Taldorph. Ved Underviisningens Meddelelse er der ydet Forstanderen Bistand af Lægen ved Frysenborg, Krigsassessor Ditzel, som har foredraget Læren om Huusdyrenes Anatomie, af Landvæsenscommissair G. Michelsen, som har læst over Hestens Exterieur, Hestehold og Hesteavl, af Dyrlæge Lauritzen, som har veiledet i Behandlingen af Huusdyrenes almindelige Sygdomme og af Forstandidat Beermann, som har givet Underviisning i Landmaaling og Nivellering. Den i Foraaret afholdte Exammen, som overværedes af adskillige af Egnens Embedsmænd og andre Beboere, afgav et tilfredsstillende Udfald med Hensyn til Elevernes og Lærlingernes Kundskaber og Færdigheder. Som Prøver paa den Fremgang, nogle af Eleverne havde opnaaet i Landmaaling og Nivellering, vare til Selskabet indsendte de af dem optagne Kort. Herefter vil ved Jnstitutet blive Plads for 12 til 16 Elever, der antages i en Alder fra 17 til 24 Aar. Jstedetfor Kammerherre Grev Frys, som formedelst Jnstitutets Flytning havde ønsket at udtræde af hiin Tilsynscomitee, er Godsforvalter Budtz ved Frysenborg, indtraadt i Comiteen, hvis øvrige Medlemmer ere: Justitsraad, Herredsfoged Holm og Justitsraad, kongl. Godsinspecteur Bindesbøll. Endvidere hedder det: Vigtigheden af Engenes hensigtsmæssigere Behandling og navnlig deres Forbedring ved rindende Vands Paaledning synes vel at have vundet de danske Landmænds Opmærksomhed i høiere Grad end tilforn, men Sagen har dog endnu ingenlunde naaet ønskelig Fremgang, tildeels maaskee fordi Jndsigt i Engdyrkning, netop paa Grund af, at denne Gjenstand ikke var tilbørlig paaagtet, ikke er saa tilstrækkelig udbredt, at et heldigt Udfald af dette forresten meget lønnende Landboforetagende turde i Almindelighed ventes opnaaet. Da Selskabet derfor ønskede, fremdeles at virke til, at de Erfaringer, man herom har gjort i den nyere Tid paa flere Steder udenlands, kunde vorde mere bekiendte og benyttede her, har Selskabet, foruden hvad det tidligere havde foranstaltet i denne Henseende, i sidste Foraar tilstaaet en ung dansk Landoeconom, J. C. Fers lev, efterat han var dimitteret fra Hr. Krarups landoeconomiske Læreanstalt i Jylland med anbefalende Vidnesbyrd, en Reiseunderstøttelse til hans Ophold ved det af Baron Sent v. Pilsach oprettede EngvandingsJnstitut i Pommern. Derhos har Selskabet atter gjort de fornødne Skridt for at faae her til Landet en duelig Engmester, som kunde assistere ved Engvandingsanlæg; man havde gjort Regning paa, at han var hidkommen i afvigte Foraar, men efter senere erholdte Meddelelser tør hans Ankomst hertil først forventes ad Aare.